אפרת אברמוב

אפרת אברמוב (נולדה ב-3 במרץ 1980) היא קומיקאית, תסריטאית, עיתונאית ומנחת טלוויזיה ישראלית. גדלה בהרצליה ושירתה כפקידת מבצעים בחיל אוויר. בוגרת לימודי תואר ראשון בתקשורת ומנהל עסקים. החלה את דרכה הטלוויזיונית ככתבת התרבות של חדשות הוט, תפקיד אותו מילאה משנת 2003 עד 2006. במקביל הגישה פינות בתוכניות טלוויזיה רבות. מלבד הופעותיה הטלוויזיוניות השתתפה אברמוב כמפתחת תוכן ותסריטאית בסדרות "עד החתונה", "ארץ נהדרת", "ראש גדול", "האלופה", "לשם שינוי", "דאנסטורי" ו"אולי הפעם". ב-2007 ערכה וביימה את טקס "קקטוס הזהב". בשנים 2007 ו-2008 הנחתה וכתבה אברמוב את תוכנית הסאטירה "מהדורה מוגבלת" בערוץ ביפ לצדו של דודו ארז (עונות 1–4). משנת 2008 עד 2014 כתבה טור אישי בגלובס בשם "עושה סצנה". בנוסף פרסמה מדור סאטירי קבוע במגזין "ליברל" וטור אישי פופולרי באתר מאקו. עם תחילת שידור תוכנית המציאות "האח הגדול" בערוץ 2 עלתה בערוץ ביפ תוכנית סאטירה בהגשתה ובכתיבתה של אברמוב בשם "האחות הקטנה", שכללה פרשנות קומית לנעשה בתוכנית. "האחות הקטנה" הביאה את אחוז הרייטינג הגבוה ביותר שהיה בביפ והייתה מועמדת לפרס האקדמיה לטלוויזיה בקטגוריית "תוכנית מגזינית בתחומי תרבות ופנאי" לשנת 2009. התוכנית שודרה במקביל לשתי העונות הראשונות ועונת ה-VIP, אך לא שודרה החל מהעונה הרביעית בשל סגירת ערוץ ביפ. ב-2010 עלתה לשידור בערוץ ביפ ולאחר מכן בערוץ 2 (של הזכיינית קשת) תוכניתה "אפרת עושה את ישראל", במסגרתה היא מבקרת במקומות שונים ברחבי ישראל. בהמשך אותה שנה עלתה לשידור בערוץ ביפ תוכנית קיץ בשם "יאללה נקסט" אותה הגישה לצד אבי אטינגר וכן השתתפה מדי פעם בתוכנית "מועדון לילה". בשנת 2011 הגישה לצד דרור גלוברמן את העונה הראשונה של תוכנית המגזין הדוקומנטרית "אנשים" בערוץ 2 (קשת). בשנים 2012 ו-2013 הגישה וביימה במגזין סוף השבוע של "לילה כלכלי" בערוץ 10 כתבות קומיות. משנת 2015 יוצרת ומפיקה סרטונים ויראליים שמגיעים למאות אלפי ואף מיליוני צפיות. בשנת 2018 יצרה והנחתה עבור ערוץ טדי את הפורמט "מחפשת את החברים שלה", השתתפה בהנחיה וכתיבה בתוכנית טין ניק סטנדאפ שואו בערוץ טין ניק והשתתפה בפאנל השעושועון "אהבה ושקרים" בקשת. אברמוב כיכבה וכתבה בקמפיינים רבים ביניהם לחברת חוגלה קימברלי, שטראוס גרופ, טבע, סקודה ועוד. ביולי 2011 נישאה לסטנדאפיסט עומר בורשטיין. ב-2015 נולד לזוג בן. ב-2018 נולדה לזוג בת. מדיה וקבצים בנושא אפרת אברמוב בוויקישיתוף אפרת אברמוב, ברשת החברתית פייסבוק אפרת אברמוב, במיזם "אישים" לתיעוד היצירה הישראלית אפרת אברמוב, במסד הנתונים הקולנועיים IMDb (באנגלית) ליבי בגנו, עכבר העיר אונליין, האחות הקטנה: הבת הסוררת של המשפחה, באתר הארץ, 17 בדצמבר 2009 גילי איזיקוביץ, עכבר העיר אונליין, אפרת אברמוב: זאת הקטנה, באתר הארץ, 13 בנובמבר 2009 "אפרת עושה את ישראל", צפייה ישירה ב-VOD של אתר HOT ליבי בגנו, אפרת אברמוב עושה את ישראל ושתיהן מאוד נהנות, באתר הארץ, 1 באפריל 2010 אריאנה מלמד, גלוברמן ואברמוב: אנשים טובים באמצע הערב, באתר ynet, 18 באוגוסט 2011 יוני בינרט, חזרה לחיים: אפרת אברמוב מספרת על השנה הקשה בחייה, באתר Xnet‏, 11 באוקטובר 2012 "לילה כלכלי" בימוי והגשה אפרת אברמוב 27 באוקטובר 2012 אפרת אברמוב, ‏כדורגל לגייז? אפרת אברמוב חזרה מריינבול, באתר גלובס, 7 בדצמבר 2013 דורון חלוץ, אפרת אברמוב, מוסף הארץ - ענייני פנים, 28 בדצמבר 2012 אפרת אברמוב מסכמת שנה ראשונה של הורות, באתר ‏מאקו‏, 3 באפריל 2016 אפרת אברמוב, עומר בורשטיין, צפו: לאפרת אברמוב נמאס להניק ולהסתתר, באתר ynet, 4 באפריל 2019 אבוקאסט - פרק 39 עם אפרת אברמוב, בביצוע אבוק Abook, פודקאסט על הורות, ריאיון באתר יוטיוב (אורך: 1:05:51) אלי שגב, רשימת המועמדים המלאה לפרס האקדמיה לטלוויזיה 2009, 15 ביולי 2009 באתר אידיבי דוד אברהם, אנשים משתנים: אברמוב עוזבת, הפורמט שונה, באתר nana10‏, 24 באוקטובר 2011 יפעת הללי אברהם, ‏לא רק אסתי: אפרת אברמוב ילדה בן, באתר ‏מאקו‏, 8 בפברואר 2015